Insulas Columbretes

Le Insulas Columbretes (in valencian: Les Columbretes o Els Columbrets), es un gruppo de parve insulas vulcanic sin habitantes, in le Mar Mediterranee, 49 kilometros (30 milias) al largo de Orpesa. Administrativemente illos perteine a Castellón de la Plana in le Comunitate Valencian.

Le principal insulas es Illa Grossa, La Ferrera, La Foradada e El Carallot. Le area total emerge de omne quatro insulas es circa 0,19 km2 (0,07 sq mi) e le puncto le plus alto es 67 metros (220 pedes) supra le nivello del mar. Illa Grossa, de longe le plus grande, es le insula le plus septentrional del gruppo. Illo se trova in le sito de un ancian crater e monstra un distinctive schema semicircular. Il non ha constructiones super illo, excepto un faro de le 19e seculo, un imbarcatorio e le quartieres del personnel usate per le biologos qui travalia in le reserva natural.